Ko je človek poškodovan ali na začetku rehabilitacije, je seveda hodulja velikokrat nuja. A fizioterapevt, ki se ukvarja s celostno rehabilitacijo, bi moral imeti jasen cilj: klienta čim hitreje rehabilitirati do te točke, da hodulja ne bo več potrebna. Fizioterapija na domu sledi tej filozofiji in stremi k vračanju vitalnosti pacientov. Če gledate na klienta z vidika bolnišnične oskrbe, je hodulja seveda zelo dober pripomoček, saj je klient tam preživi le krajši čas. Če je hodulja potrebna, je zelo dobro, da jo imamo, ker klienta tako lahko hitro postavimo v navpičen položaj in skupaj z njim naredimo prve korake. Ko se čas izteče, pa se klient vrne v domačo oskrbo, dom starejših občanov, toplice, rehabilitacijski center Soča ...